భోపాల్ : మధ్యప్రదేశ్ ముఖ్యమంత్రి శివరాజ్ సింగ్ చౌహాన్ నిరవధిక నిరాహార దీక్ష శనివారం ఉదయం 11 గంటలకు ప్రారంభమైంది. రాష్ట్రంలో శాంతి నెలకొల్పడమే లక్ష్యంగా ఆయన దసరా మైదానంలో దీక్ష చేస్తున్నారు. ఈ సందర్భంగా హాజరైన ప్రజలను ఉద్దేశించి ఆయన మాట్లాడుతూ దేశ జనాభాలో 65 శాతం మందికి పైగా వ్యవసాయంపై ఆధారపడి జీవిస్తున్నారన్నారు. రైతులు లేకుండా మధ్యప్రదేశ్ ప్రగతి సాధించడం సాధ్యం కాదన్నారు. పదకొండున్నరేళ్ళుగా తన ప్రభుత్వం యువత, మహిళలు, రైతులు తదితర అన్ని వర్గాల అభివృద్ధి కోసం అవిశ్రాంతంగా కృషి చేస్తోందని తెలిపారు. తన ప్రభుత్వం ప్రధానంగా అభివృద్ధిపైనే దృష్టి సారించిందని వివరించారు. రైతుల పరిస్థితులను మెరుగుపరిచేందుకు ఉన్న అవకాశాల్లో దేనినీ వదిలిపెట్టేది లేదన్నారు. రైతుల ఆదాయాన్ని రెట్టింపు చేయడం కోసం అన్ని ప్రయత్నాలు జరుగుతున్నాయన్నారు. వ్యవసాయాన్ని లాభదాయకంగా మార్చాలన్నదే తన ప్రయత్నమని తెలిపారు. ఇటీవల రైతుల ఆందోళన సందర్భంగా జరిగిన హింసాత్మక సంఘటనలపై విచారణ జరుపుతామని, నిందితులను వదిలేది లేదని తెలిపారు.
bhopal : madhyapradesh mukhyamantri shivaraj sing chauhan niravadhika nirahara deeksha sanivaaram udayam 11 gantalaku praarambhamaindi. rashtramlo saanti nelakolpadame lakshyamgaa aayana dasara maidaanamlo deeksha chestunnaru. ee sandarbhamgaa haajaraina prajalanu uddesinchi aayana maatlaadutuu desha janabhalo 65 saatam mandiki paiga vyavasaayampai aadhaarapadi jeevistunnaarannaaru. raitulu lekunda madhyapradesh pragati saadhinchadam saadhyam kaadannaaru. padakondunnarellugaa tana prabhutvam yuvata, mahilalu, raitulu taditara anni vargala abhivruddhi kosam avisraantamgaa krushi chestondani telipaaru. tana prabhutvam pradhaanamgaa abhivruddhipaine drushti saarinchindani vivarinchaaru. raitula paristhitulanu meruguparichenduku unna avakaasaallo deninee vadilipettedi ledannaru. raitula aadaayaanni rettimpu cheyadam kosam anni prayatnaalu jarugutunnaayannaaru. vyavasaayaanni laabhadaayakamgaa marchalannade tana prayatnamani telipaaru. iteevala raitula aandolana sandarbhamgaa jarigina himsaatmaka sanghatanalapai vichaarana jaruputamani, ninditulanu vadiledi ledani telipaaru.